Diari Oficial de la Generalitat Valenciana


Sumari del DOGV 5486, del 10-04-2007 (2007/4296)

Informació pública de la convocatòria d'Assemblea ordinària extraordinària.
---------------------------------------------------------------------------

### Dades del document

Número de DOGV
:   5486

Data del DOGV
:   10-04-2007

Secció del DOGV
:   V. ANUNCIS - C) ALTRES ASSUMPTES

Número del document
:   2007/4296


Data del document
:   26-03-2007

Organisme emissor
:   Caixa Popular-Caixa Rural, COOP Crèd. V.

Tipus de document
:   Informació Pública

Per a l'Assemblea ordinària-extraordinària, a celebrar pels socis el dijous, dia 26 d'abril, a les 18.45 hores en primera convocatòria, i a les 19.15 hores en segona, en el saló d'actes de l'Escola de Negocis Lluís Vives, avinguda de Benjamín Franklin, 8, Parc Tecnològic de Paterna, d'acord amb el següent  
Orde del dia:  
1. Lectura i aprovació de l'acta anterior.  
2. Lectura i aprovació, si és procedent, dels comptes anuals, -memòria, balanç de situació, i comptes de resultats-, de l'informe de gestió de l'exercici 2006, i de la proposta de distribució dels excedents disponibles.  
3. Nomenament auditor extern per a verificació dels comptes anuals.   
4. Pla d'Inversions i Gastos de la Reserva de Formació i Promoció Cooperativa per a l'exercici en curs, i la liquidació del pressupost de l'exercici anterior.  
5. Autoritzar el Consell Rector per a aplicar provisionalment i proporcionalment el Pla d'Inversions i Gastos de la Reserva de Formació i Promoció Cooperativa de 2007, en els mesos que transcórreguen de l'any 2008 fins que s'aprove per l'Assemblea General el corresponent pla de l'any 2008.  
6. Modificació dels següents aspectes dels estatuts socials: A) Adaptar a la legislació aprovada des de l'última modificació estatutària l'actual regulació dels requisits que han de complir els consellers (art.45.3 Capacitat per a ser membre del Consell Rector -modificació de la definició d'honorabilitat-), B) A fi de reflectir el pagament d'interessos com a distribució del resultat: condicionar el reembossament de les aportacions a capital social al manteniment del 95% del capital social aconseguit l'últim exercici i facultar el Consell Rector per a refusar el reembossament de les aportacions que excedisquen el mínim (art.18.c) Capital social i art.15.dos Conseqüències econòmiques de la baixa).  
7. Autorització al Consell Rector per a realitzar els tràmits i gestions necessaris per a participar en la creació, i adherir-se com a soci promotor en una cooperativa de segon grau que tindrà com a objecte social la subscripció i desembossament d'aportacions voluntàries al capital social en cooperatives.  
8. Previsions del Pla de Gestió per al 2007.  
9. Proposta d'emissió de deute subordinat.  
10. Renovació de càrrecs del Consell Rector i de la Comissió de recursos.  
11. Suggeriments i preguntes.  
12. Aprovació de l'acta de la sessió.  
Paterna, 26 de març de 2007.- El president del Consell Rector: Amadeo Ferrer Bayarri.  
La documentació referida a la modificació dels estatuts socials, els comptes anuals, l'informe de gestió, així com l'informe d'auditoria i la resta de documents sobre els quals ha de decidir l'Assemblea, es troben a disposició dels socis en el domicili social de la cooperativa, on podran ser consultats, de 10.00 a 14.00 hores, els dies laborables des de la publicació de la convocatòria de l'Assemblea General fins a la celebració.  
El soci que ho sol·licite per escrit, tindrà dret a rebre gratuïtament còpia d'estos documents, amb antelació a la celebració de l'Assemblea.